Diari Oficial de la Generalitat Valenciana


Sumari del DOGV 5352, del 22-09-2006 (2006/10093)

RESOLUCIÓ de 5 de setembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Pla Anual d'Actuació 2006 per al desenrotllament i promoció turística del producte «Estacions Nàutiques».
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5352

Data del DOGV
:   22-09-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/10335


Data del document
:   05-09-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * infraestructura turística
    * política de turisme
    * programa d'actuació
    * cooperació administrativa
    * regió turística
    * regió costanera
    * legislació

RESOLUCIÓ de 5 de setembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Pla Anual d'Actuació 2006 per al desenrotllament i promoció turística del producte «Estacions Nàutiques». [2006/F10345]  
Subscrit, després de la tramitació prèvia reglamentària, entre l'Institut de Turisme d'Espanya, les comunitats autònomes d'Andalusia, Principat d'Astúries, Illes Balears, Catalunya, Galícia, Regió de Múrcia, Comunitat Valenciana i l'Associació Espanyola d'Estacions Nàutiques, el 9 de juny de 2006, el Pla Anual d'Actuació 2006 per al desenrotllament i promoció turística del producte «Estacions Nàutiques», i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat acord, que ha quedat inscrit en el Registre de Convenis amb el número 0733/2006, i que figura com a annex d'esta resolució.  
València, 5 de setembre de 2006.. El director general de Relacions amb les Corts i Secretariat del Govern: Antonio V. Peral Villar.  
Pla Anual d'Actuació 2006 per al desenvolupament i promoció turística del producte «Estacions Nàutiques»  
Madrid, 9 de juny de 2006  
Reunits  
Amparo Fernández González, directora general de l'Institut de Turisme d'Espanya, Turespaña, que actua en nom i representació del dit organisme per delegació de competències del president de Turespaña, segons la Resolució de 27 de setembre del 2005, BOE número 251, de 20 d'octubre de 2005.  
Antonio Manuel Gutiérrez Ruiz, com a conseller delegat de l'empresa pública Turisme Andalús, SA, en virtut del nomenament que li va ser conferit en escriptura pública atorgada davant del notari del Col·legi de Sevilla Victorio Magariños Blanco, amb data 3 de maig de 2004, al número 1.355 del seu protocol d'instruments públics.  
Elisa Llaneza Álvarez, directora general de Turisme de la Conselleria de Cultura, Comunicació Social i Turisme del Principat d'Astúries, com a vicepresidenta del Consell d'Administració de la Societat Regional de Turisme, SA, d'Astúries, en virtut de l'escriptura d'elevació d'acords socials de data 19 de setembre de 2003.  
Joan Flaquer i Ruitort, conseller de Turisme de la Comunitat Autònoma de les Illes Balears, que intervé com a president de l'Institut Balear del Turisme (Ibatur), facultat per a això d'acord amb l'article 5.1.f) del Decret 6/2004, de 23 de gener, pel qual s'organitza, reestructura i regula l'empresa pública encarregada de la promoció turística de les illes Balears.  
M. Isabel Galobardes Mendoza, directora general de Turisme de la Conselleria de Comerç, Turisme i Consum de la Generalitat de Catalunya, com a presidenta del Comité Executiu de Turisme de Catalunya, segons el Decret de 7 de gener de 2004 (Diari Oficial de la Generalitat de 13 de gener de 2004) i Consell General de Turisme de Catalunya de 9 de febrer de 2004.  
Rubén C. Lois González, conseller delegat de la Societat d'Imatge i Promoció Turística de Galícia, SA (Turgalicia) de la Xunta de Galícia, degudament autoritzat per a este acte en virtut dels poders conferits com a conseller delegat i elevats a escriptura pública amb data 20 de setembre de 2005, davant del notari del Col·legi de Galícia Álvaro Moure Goyanes, amb el número 2.863 del seu protocol.  
Elena García Cartagena, consellera delegada de l'empresa pública Regió de Múrcia Turística, SA, de la regió de Múrcia, degudament autoritzada per a este acte en virtut dels poders conferits com a consellera delegada i elevats a escriptura pública amb data 5 de març de 2002, davant del notari de Múrcia Carlos Peñafiel Río amb el número 1026 del seu protocol.  
Milagrosa Martínez Navarro, consellera de Turisme i presidenta de l'Agència Valenciana del Turisme, que intervé en nom i representació d'esta última, entitat de dret públic de la Generalitat Valenciana, en virtut del Decret 7/2004, de 27 d'agost (DOGV núm. 4.830, de 30 d'agost).  
Joan Albert Campos Padrol, amb DNI número 05791564F, president de l'Associació Espanyola d'Estacions Nàutiques, CIF P67735684, amb domicili social a Los Alcázares (Múrcia), carrer Fuster, s/n. Edifici Pintor Hernández Carpe, triat per un període de dos anys en la reunió de l'Assemblea General de 27 de gener de 2006, amb capacitat per a subscriure el present conveni d'acord amb els articles 22 i 23 dels Estatuts de l'associació.  
Carlos Abella Picazo, president de la Societat Estatal de Gestió d'Informació Turística, SA (Segitur), amb CIF A-81874984, i domicili a Madrid 28360, carrer José Lázaro Galdiano, núm. 4, que actua en nom i representació de Segitur.  
Les parts es reconeixen mútuament plena competència i capacitat legal per a formalitzar el present acord, i a l'efecte  
Exposen  
1r. Que la Secretaria General de Turisme ha recolzat el projecte de les estacions nàutiques des de l'any 1998, desplegant un model d'estructuració i disseny que possibilita la inclusió de nous membres en el futur i assegura la qualitat del servici en l'àmbit de les empreses d'activitats de turisme nàutic, i donant lloc a la creació de la Xarxa Espanyola d'Estacions Nàutiques.  
2n. Que les comunitats autònomes mencionades tenen a càrrec seu l'impuls i execució de les polítiques turístiques corresponents en relació a la promoció de la qualitat i innovació, el desplegament, la millora, informació i difusió del sector turístic, i potenciar dita oferta, mitjançant la comercialització, informació i difusió del producte turístic i, en general, la realització de les activitats necessàries per a una millor promoció de l'oferta turística, així com la modernització i adequació de la indústria turística a les tendències de la demanda.  
3r. Que l'Associació Espanyola d'Estacions Nàutiques, d'ara en avant AEEN, és una associació sense ànim de lucre que es va crear l'any 1998, i que té el suport de la Secretaria General de Turisme, i que en l'actualitat està formada per una sèrie de destins repartits per tot el litoral espanyol de les comunitats autònomes d'Andalusia, Principat d'Astúries, Illes Balears, Catalunya, Galícia, Regió de Múrcia i Comunitat Valenciana, que té com a objectiu principal afavorir la promoció i comercialització del turisme nàutic a Espanya, coordinar les activitats en benefici de la globalitat de les estacions membres i garantir que el producte que s'oferix és de qualitat. Una estació nàutica és un espai turístic i recreatiu que permet la pràctica del turisme nàutic, entés com vacances actives en contacte amb l'aigua, amb la possibilitat de realitzar tot tipus d'activitats nàutiques en temps d'oci: vela lleugera, vela de creuer, motor, planxa de vela, surf, submarinisme, piragüisme, rem, xàrter de creuers, etc. i compartir l'activitat nàutica amb l'allotjament i el gaudi de la naturalesa i l'oferta turística i recreativa de l'entorn.   
4t. Que el turisme esportiu i de naturalesa és un dels productes amb major potencial de creixement, per la qual cosa amb la finalitat d'incrementar la presència del producte estació nàutica en els distints mercats nacionals i internacionals i donar a conéixer el concepte d'estació nàutica per a atraure a un nombre més gran de turistes amb interessos per les activitats nàutiques, l'Institut de Turisme d'Espanya, les diferents comunitats autònomes i l'Associació Espanyola d'Estacions Nàutiques consideren convenient establir un pla de promoció i suport a la comercialització que contribuïsca, així mateix, a la diversificació i desestacionalització de l'oferta espanyola de turisme nàutic, que de continuïtat i contemple de forma sistemàtica i coordinada les diferents accions de promoció que s'estaven desplegant en l'actualitat.  
Per això, en aplicació del conveni marc subscrit el 26 de gener de 2006, Turespaña, les comunitats autònomes d'Andalusia, Principat d'Astúries, Illes Balears, Catalunya, Galícia, Regió de Múrcia i Comunitat Valenciana i l'Associació Espanyola d'Estacions Nàutiques, es comprometen en l'àmbit de les seues competències respectives a executar les següents actuacions durant 2006:  
A) Promoció internacional  
Primer. Suport a la comercialització  
1.1. Presentacions en origen.  
Turespaña i l'Associació Espanyola d'Estacions Nàutiques es comprometen a realitzar dos presentacions dirigides a la premsa i a agents especialitzats en turisme nàutic, així com a associacions, prescriptors i clubs de nàutica en els mercats anglés i francés en una data a determinar entre l'AEEN i les OET corresponents.   
Les OET dels mercats objecte d'estes accions determinaran les ciutats més adequades per a dur a terme les esmentades presentacions, així com gestionaran l'organització i elaborar els oportuns pressupostos.  
El cost total d'estes presentacions podrà aconseguir la quantitat màxima de 30.000 € (inclosos tot tipus de despeses i tributs), que serà finançat en la seua totalitat per Turespaña.  
Este pressupost anirà destinat als següents conceptes:  
. Lloguer del local on ha de tindre lloc la presentació.  
. Muntatge dels estands corresponents.  
. Lloguer dels sistemes audiovisuals que s'utilitzen en la presentació.  
. Servici de càtering, si és el cas.  
Despeses derivades de la roda de premsa, si és el cas.  
En este pressupost no s'inclouran en cap cas les despeses de desplaçament, dietes o servicis del personal desplaçat per l'AEEN.  
1.2. Fires  
L'Associació Espanyola d'Estacions Nàutiques assistirà a les fires internacionals de turisme que considere d'interés per a la promoció i comercialització del producte «Estacions Nàutiques» comptant amb espais propis dins de l'estand de Turespaña.  
L'assistència a totes les fires serà facturada amb el mateix sistema de preus que el realitzat als participants en els estands de cada una de les fires que organitza Turespaña o l'OET corresponent en cada país. La facturació es realitzarà a l'Associació Espanyola d'Estacions Nàutiques.  
Per un altre costat i en el cas d'aquelles fires especialitzades en turisme nàutic, en les quals Espanya siga país amfitrió, Turespaña en funció de les contraprestacions que obtinga per esta condició en cadascuna d'elles intentarà una presència destacada de l'AEEN.  
1.3. Viatges de familiarització premsa  
Les OET d'Alemanya, França i Anglaterra es comprometen a captar periodistes per a viatges de familiarització individuals.  
Estos viatges que se celebraran en dates determinades de comú acord per l'OET corresponent i l'AEEN, es faran en dos estacions nàutiques atenent a un estricte criteri de proximitat geogràfica.  
Els costos d'estos viatges es compartiran, correspondran els bitllets aeris a càrrec de Turespaña i les estades, trasllats i la resta de despeses derivades de l'estada a càrrec de l'Associació Espanyola d'Estacions Nàutiques.  
1.4. Viatges de touroperadors o agents de viatge.  
Turespaña i l'Associació Espanyola d'Estacions Nàutiques podran realitzar viatges individuals o col·lectius per a touroperadors o agents de viatges que estiguen interessats a conéixer un o més destins dins de la xarxa d'estacions nàutiques, amb l'acord previ de l'OET que ha rebut la petició per part del comercialitzador interessat i estació o estacions que vulga visitar.  
Els costos d'estos viatges es compartiran, correspondran els bitllets aeris a càrrec de Turespaña i totes les despeses derivades de l'estada a càrrec de l'AEEN.  
1.5. Màrqueting directe.  
A fi d'arribar als consumidors potencials d'este tipus de productes, es duran a terme en els mercats d'Alemanya, Regne Unit i França, i addicionalment en aquells que es decidisquen de comú acord en funció de les oportunitats que es detecten, distintes accions de màrqueting directe que serà definides per les OET i es proposaran a l'AEEN. Les OET seleccionaran el públic objectiu i el suport o mig a utilitzar (tant online com off-line)  
L'AEEN per la seua banda, prepararà i finançarà el material amb l'oferta promocional i comercial concreta, que es distribuirà en esta acció en el suport decidit i en número adequat. Turespaña correrà amb les despeses d'adquisició, si és el cas, de les corresponents bases de dades, així com amb les despeses de distribució.   
Segon. Material imprés i audiovisual.  
Tríptic promocional  
Turespaña i l'Associació Espanyola d'Estacions Nàutiques es comprometen a realitzar un tríptic que servisca de presentació al producte «Estacions Nàutiques» amb referència al seu concepte, descripció d'activitats i altres dades de les estacions. Este tríptic podrà utilitzar-se en el cas del màrqueting off-line per a les accions de màrqueting directe descrites en el punt anterior.  
L'AEEN assumirà el cost de disseny i preimpressió, en tots els idiomes, incloses les arts finals i Turespaña assumirà les despeses d'impressió de dita publicació amb un cost estimat màxim de 15.000 euros (inclosos tot tipus de despeses i tributs), així com la seua distribució tant a les estacions nàutiques que integren l'associació com a la xarxa d'Oficines Espanyoles de Turisme en l'estranger.  
Turespaña editarà el tríptic promocional amb una tirada aproximada de 70.000 exemplars en els idiomes següents:  
. Anglés, 30.000 exemplars.  
. Alemany, 10.000 exemplars.  
. Francés, 20.000 exemplars.  
. Italià, 7.000 exemplars.  
Guia d'estacions nàutiques  
Turespaña i l'Associació Espanyola d'Estacions Nàutiques es comprometen a realitzar una guia que servisca de presentació al producte «Estacions Nàutiques» amb referència al seu concepte, descripció d'activitats i altres dades d'interés propis de les estacions.   
L'AEEN assumirà el cost de disseny i preimpressió, en tots els idiomes, incloses les arts finals i Turespaña assumirà les despeses d'impressió de la publicació amb un cost estimat màxim de 15.000 euros (inclosos tot tipus de despeses i tributs), així com la seua distribució tant a les estacions nàutiques que integren l'associació com a la xarxa d'Oficines Espanyoles de Turisme en l'estranger.  
Turespaña editarà la Guia d'Estacions Nàutiques amb una tirada aproximada de 40.000 exemplars en els idiomes següents:  
. Anglés, 15.000 exemplars.  
. Alemany, 12.000 exemplars.  
. Francés, 5.000 exemplars.  
. Italià, 8.000 exemplars.  
Vídeo promocional del producte «Estacions Nàutiques»  
Per a la realització d'un vídeo promocional del producte «Estacions Nàutiques», l'AEEN aportarà a Turespaña els materials filmats necessaris per a la posterior elaboració per part de Turespaña d'un vídeo de 6 minuts amb locució en els idiomes propis dels mercats objecte d'este conveni, per a la seua posterior exhibició en fires i presentacions.  
Tercer. Publicitat  
Turespaña i l'Associació Espanyola d'Estacions Nàutiques es comprometen a realitzar una campanya conjunta de publicitat internacional per un import total de 150.000 euros (IVA inclòs), finançada conforme al criteri proporcional fixat en el Pla d'Objectius de Turespaña per als Clubs de Producte segons el qual Turespaña finançarà el 70% i l'AEEN el 30%.  
Esta campanya es realitzarà en un 60% en premsa gràfica especialment en revistes de viatges i especialitzades en activitats nàutiques. El 40% restant es destinarà a mitjans on line i serà finançat en la seua totalitat per Turespaña a càrrec del percentatge que li correspon.  
L'Associació Espanyola d'Estacions Nàutiques realitzarà una aportació econòmica de 45.000 euros a càrrec dels seus respectius pressupostos, per al finançament de l'esmentada campanya.  
Turespaña, en l'import que li correspon, sufragarà la campanya a càrrec del seu pressupost de publicitat per al 2006. La compra de mitjans es realitzarà a través de la central de mitjans que resulte adjudicatària del concurs per a la contractació de la Campanya de Publicitat per al 2006 en mitjans de difusió internacional de Turespaña.  
Així mateix, Turespaña es compromet a utilitzar els visuals relatius a activitats nàutiques de la seua campanya internacional de publicitat adaptats a cada acció.  
Esta acció publicitària utilitzarà el lay out que empre Turespaña en les seues campanyes internacionals però amb un visual específic per a esta marca, adaptat al missatge que vullga transmetre l'Associació Espanyola d'Estacions Nàutiques.  
Pel que fa a l'elecció de mercats i a la concreta distribució dels mitjans sobre els quals realitzar la campanya, esta decisió es prendrà de mutu acord entre l'AEEN i Turespaña.  
Quart Actuacions de caràcter general  
1. Elaboració d'un estudi de producte.   
Turespaña publicarà un estudi de producte dins del programa d'investigació de mercats previst en el Pla d'Objectius de Promoció Exterior per al 2006.  
Es tractarà d'un estudi centrat en la demanda internacional del producte turisme nàutic.  
2. Presència online del Club de Producte  
Turespaña es compromet a la creació d'un canal temàtic sobre les estacions nàutiques dins del seu portal de promoció turística www.spain.info. Per a això l'Associació Espanyola d'Estacions Nàutiques posarà a disposició de Turespaña, a través de Segitur (Societat Estatal de Gestió de la Informació Turística, SA), tota la informació necessària per a la creació del mencionat canal, comprometent-se així mateix AEEN a mantindre actualitzada la dita informació.  
Junt amb la informació general de les estacions nàutiques, Turespaña, a través de Segitur publicarà en www.spain.info la informació corresponent a les empreses d'activitats nàutiques i activitats complementàries que estiguen adherides a les estacions nàutiques espanyoles. En la mesura que AEEN pose en marxa el seu sistema de central de reserva online, Segitur estudiarà, conjuntament amb AEEN la millor fórmula que facilite la visibilitat en el portal www.spain.info del sistema de reserves online desenvolupat per l'AEEN.  
B) Promocional nacional  
Cinqué. Actuacions el cost del qual assumiran les comunitats autònomes en 2006  
5.1. Accions en televisió.  
L'objectiu d'estes accions serà el de generar notorietat del projecte i dels productes, així com a dirigir trànsit cap al portal de venda.  
Per a això es durà a terme la contractació de l'emissió de 4 programes de 8'en TV. La selecció del canal de TV o mix d'emissores on emetre els reportatges obeiran a una sèrie de criteris per a maximitzar la presència en este mitjà (cobertura i freqüència).  
També es produirà un enviament de les imatges d'AEEN basada en esports a mitjans audiovisuals, amb li fi que siguen emesos sense cost.  
Pressupost: 139.000 € (inclosos tot tipus de despeses i tributs)   
5.2. Fires  
L'objectiu de l'assistència de l'AEEN a les fires que se seleccionen serà el de generar notorietat del projecte i productes, així com a dirigir trànsit cap al portal de venda.  
L'AEEN assistirà als Salons Nàutics de Barcelona, Madrid i València amb presència activa pel que fa a acció promocional i presentacions.  
Les comunitats autònomes podran sol·licitar que l'AEEN realitze presentacions en destí per a explicar davant de les diferents administracions locals i empresaris els avantatges i condicions de ser estació nàutica.  
Pressupost: 3500 € (inclosos tot tipus de despeses i tributs)  
5.3. Finançament i pagament.  
Per a la realització dels objectius i les activitats assenyalades, les parts firmants disposaran, d'acord amb els seus pressupostos i els seus procediments administratius de les aportacions econòmiques que corresponguen.  
L'AEEN com a responsable del desplegament del pla recepcionarà els treballs externs necessaris i materials resultants i distribuirà les factures corresponents entre les distintes CCAA o organismes designats per cada una d'elles de forma aleatòria i fins a cobrir l'import acordat.  
Una vegada finalitzada l'execució de la partida es passarà a justificar l'acció i es procedirà al pagament sense necessitat d'esperar que s'execute el pla en la seua totalitat.  
Les aportacions econòmiques a realitzar per les comunitats autònomes, a través de les seues corresponents entitats de promoció, seran finançades a càrrec dels seus respectius pressupostos d'acord amb el repartiment següent: proporcionalment directe al nombre d'estacions nàutiques que compte cada CCAA.  
Comunitat Autònoma d'Andalusia (2) 15.000€  
Comunitat Autònoma del Principat d'Astúries (2) 15.000 € 1  
Comunitat Autònoma de les Illes Balears (4) 30.000€  
Comunitat Autònoma de Catalunya (5) 37.500€  
Comunitat Autònoma de Galícia (1) 7.500€  
Comunitat Autònoma de Múrcia (1) 7.500€  
Comunitat Valenciana (4) 30.000€  
L'Associació Espanyola d'Estacions Nàutiques aportarà així mateix a càrrec dels seus pressupostos i el dels seus socis (estacions nàutiques) el manteniment de l'estructura de l'associació necessària per a l'execució d'este conveni, plans d'accions locals i regionals o de proximitat, desplegament de plans de formació específics per a empresaris, fires locals, enquestes i estudis de mercat, elaboració de projectes per a la millora d'infraestructures nàutiques i coneixement de la imatge corporativa, aportació de producte per a l'organització fam i press trips, jornades de portes obertes, així com l'aportació de producte de forma gratuïta per a la promoció de les estacions nàutiques a nivell nacional i internacional (sortejos d'estades actives).  
Sisé  
Per a la realització dels objectius i les activitats assenyalades, les parts firmants disposaran, d'acord amb els seus pressupostos i els seus procediments administratius de les aportacions econòmiques que corresponguen.  
Les aportacions econòmiques de Turespaña previstes en este conveni es realitzaran a càrrec de l'aplicació pressupostària 06.664.971O.156 «Inversions de caràcter immaterial».  
L'aportació econòmica a realitzar per Turgalicia prevista en este conveni per a l'exercici econòmic 2006, per un import màxim de 7.500 € (inclosos totes les despeses i impostos legalment establits) serà a càrrec de la partida 6270 «Publicitat, propaganda i relacions públiques». La disposició del pagament d'esta quantitat a l'Associació Espanyola d'Estacions Nàutiques, encarregada de dur a terme les actuacions corresponents segons el que indica anteriorment, es realitzarà una vegada realitzades les actuacions i prèvia presentació per part de l'Associació Espanyola d'Estacions Nàutiques, de la factura i documentació que acredite la seua efectiva execució. Pagament 60 dies data/factura.  
L'aportació a efectuar per l'Agència Valenciana del Turisme ascendix a la quantitat màxima de 30.000 euros, IVA, despeses i impostos de qualsevol classe inclosos, a càrrec de l'exercici 2006 partida pressupostària capítol IV, programa 34 Productes Turístics, subprograma 341 Nous Productes. A tals efectes l'Associació haurà de presentar-li les corresponents factures al seu nom degudament diligenciada i certificada i expedida pel secretari, acreditativa que les despeses satisfetes per l'associació, han sigut ocasionades per la realització d'estes actuacions.  
Seté  
El present conveni de col·laboració queda exclòs del text refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, d'acord amb el que preveu l'article 3.1.d), si bé li seran d'aplicació els principis que sustenten dita llei per a resoldre els dubtes i llacunes que durant la seua execució pogueren presentar-se.  
Turespaña ostenta les prerrogatives d'interpretació del conveni, de la seua eventual modificació, resolució i fixació dels efectes d'esta, les decisions de les quals posaran fi a la via administrativa, sent competent l'orde jurisdiccional contenciós administratiu per a conéixer les controvèrsies que sorgisquen entre les parts en el present conveni de col·laboració.  
I en prova de conformitat, firmen les parts el present conveni, quedant un exemplar en poder de cadascuna d'elles, en el lloc i la data susdits l'encapçalament.  
La directora general de l'Institut de Turisme d'Espanya-Turespaña: Amparo Fernández González.  
El conseller delegat de l'empresa pública Turisme Andalús, SA: Antonio Manuel Gutiérrez Ruiz.  
La vicepresidenta del Consell d'Administració de la Societat Regional de Turisme, SA, d'Astúries: Elisa Llaneza Álvarez.  
El conseller de Turisme de la Comunitat Autònoma de les Illes Balears-President de l'Institut Balear del Turisme (Ibatur): Joan Flaquer i Ruitort.  
La directora general de Turisme de la Generalitat de Catalunya: M. Isabel Galobardes Mendoza.  
El conseller delegat de la Societat d'Imatge i Promoció Turística de Galícia, SA (Turgalicia): Rubén C. Lois González.  
La consellera delegada de Regió de Múrcia Turística, SA: Elena García Cartagena.  
La consellera de Turisme de la Generalitat Valenciana: Milagrosa Martínez Navarro.  
El president de l'Associació Espanyola d'Estacions Nàutiques: Joan Albert Campos Padrol.  
El president de Segitur: Carlos Abella Picazo.